VEGA og Distortion præsenterer

**Distortions officielle Vesterbro efterfest rykker i VEGA**

*Ideal Bar og Store VEGAs foyer danner i år rammerne for den officielle efterfest, når Distortion rammer Vesterbro torsdag den 4. juni i samarbejde med CPH Pride og Distortion.*

Traditionen tro omdannes Københavns brokvarterer i starten af juni på skift til én stor gadefest, når Distortion rammer byens gader. Som et af Vesterbros helt store samlingspunkter, er VEGA i år vært for den officielle Distortion Vesterbro efterfest, som vil finde sted torsdag den 4. juni i Ideal Bar og Store VEGAs foyer i samarbejde med CPH Pride og Distortion.

**VEGA udvider natklub**

Når VEGA slår dørene op i Ideal Bar og Store VEGAs foyer, vil ikke blot Ideal bar som sædvanlig være klar til fest. Også Store VEGAs foyer vil i dagens anledning være udsmykket i den helt rigtige Distortion-ånd og udstyret med dansegulv og lounge-område sammen med foyerens helt nyopsatte bar.

**Firkløver af stærke københavnske djs**

Til efterfesten vil fire af Københavns stærkeste djs være klar til at lægge aftenen og natten i de rette musikalske folder. Ideal Bars egne resident djs, Lehmann og Borneland samt Madvig og Witzansky sørger for masser af fede tunes, der rammer Distortions stilsikre elektroniske nerve.

Distortions officielle Vesterbro efterfest rammer VEGA kl. 21.00 og fortsætter til kl. 04.00, og du kan komme med for en flad 50’er.

**Fakta om efterfesten:**

Distortion Officiel Vesterbro Efterfest

Torsdag den 4. Juni kl. 21

Store VEGA foyer + Ideal Bar, Enghavevej 40, 1674 København V

Forsalg 50 kr. + gebyr

Læs mere: <http://bit.ly/1HdyJyV>

*For yderligere oplysninger kontakt venligst*

Marie Louise Fuglsang-Damgaard

Kommunikationsmedarbejder, VEGA

mf@vega.dk